 ቀውዒ ዓረብ ዝብል ስያመ ነቲ ኣብ 2001 ኣብ ሃገራት ማእከላይ ምብራቕ ዝተርኣየ ህዝባዊ ናዕብታት ዝገልጽ እዩ ሕጂ ከኣ ኣብ ዒራቕ ንተቓውሞ ናብ ጎደናታት ዝወጽኡ ሰልፈኛታት ብዝተተኮሰ ጥይት ሞይቶም እዮም ኣብ ሊባኖስውን ንመንግስቲ እናተቓወሙ ኣብ ጎደናታት ዝቐነዩ ሊባኖሳውያን ነታ ሃገር ብምልማስ ቀዳማይ ሚኒስተር ሰዓድ ኣል ሓሪሪ ካብ መዝነቱ ክወረድ ክጠልቡ ቀኒዮም ኣብዚ ቀረባ ሰሙናት ብተመሳሳሊ ኣንጻር መንግስቲ ፕረዚደንት ዓብዱል ፈታሕ ኣልሲሲ ዝተልዓለ ተቓውሞታት ብሓይልታት ጸጥታ እታ ሃገር ተጨፍሊቑ እዩ ዋላ እኳ ዒራቕ ሊባኖስን ግብጽን ኣፋላላይ እንተሃለወን ሕርቃን ተቓወምቲ ሰልፈኛታታን ግን ተመሳሳሊ እዩ ብሚልዮናት ዝቑጸር ህዝቢ ብፍላይ ድማ ኣብ ማእከላይ ምብራቕ ዝርከቡ መንእሰያት ነቲ ናቶም ስክፍታታት ይካፈልዎ እዮም ካብ በዝሒ ህዝቢ መማእከላይ ምብራቕ ብግምት እቲ 60 ሚእታዊት ትሕቲ 30 ዝዕድሚኦም መናእሰይ እዮም መንእሰይ ንሓንቲ ሃገር ዓብይ ሃፍቲ ክኸውን ይኽእል እዩ እዚ ክኸውን ዝኽእል ግን ቁጠባ ስርዓተ ትምህርትን ትካላትን መንግስቲን ንድሌት ናይዞም መንእሰይ ንምምላእ ጥጡሕ ባይታ እንተፈጥሩን ብግቡእ ክሰርሕ እንከሎን እዩ ኣብ ሃገራት ሊባኖስ ዒራቕን ካልኦት ሃገራት እቲ ዞባን ዘለዉ መናእሰይ ግና ዝበዝሕ ግዘ ኣብ ሃገሮም ብዘሎ ስርዓታት ክበሳጨው ዝጸንሑ ክኾኑ እንከለው እዚ ድማ ቁጠዐኦም ኣብ ኣደባባይ ክገልጹ ኣገዲዱዎም ሕቡራት ሃገራት ኣብ ዒራቕ ዝካየድ ዘሎ ዓመጽ ደው ክብል ጸዊዑ ድሕሪ እስላማዊ መንግስቲ ሞሱል በዓል ልደት ኣኽቢራ ኣይኤስ ኣብ ውግእ ሞሱል 741 ሰባት ቀቲሉ ምንጪ ስእሊ, AFP ክቱር ብልሽውና ነዚ ተቓውሞታት መንቀሊ ዝኾኑ ክልተ ቀንዲ ምኽንያታት ኣለዉ ንሳቶም ድማ ሱር ዝሰደደ ብልሽውናን ስእነት ስራሕን እዮም እቲ ሓደ ነቲ ኻልእ ስዒቡ እዩ ድማ ዝመጽእ ዒራቕ ብልሽውና ካብ ዝፈጸመለን ሃገራት ዓለም ኣብ ቅድሚት ከምትስራዕ መረዳእታታት ይሕብሩ ሊባኖስውን ምስ ዒራቕ ክትነጻጸር እንከላ ዋላኳ ዝሐሸት እንተኾነት ክንድቲ ግን ኣይኮነትን ብልሽውና ግዕዝይና ሃንቀውታን ተስፋን መንእሰያት ዝበልዕ መንሽሮ እዩ ምሁራትውን ከይተረፉ ስራሕ ስኢኖም ክንከላበቱ ውሑዳት ድማ ጁቦኦም ክመልኡ ምስረኣዩ ኣደዳ ብልሹው ስርዓት ዝኾኑ ወገናት ብቀሊሉ እዮም ዝቑጥዑ ኣብ ሓንቲ ሃገር ዝርከቡ ኩሎም ትካላት መንግስቲ ቤት-ፍርድን ፖሊስን ኣብ ንብልሽውና እንተተቓሊዖም ድማ ምሉእ እቲ ስርዓት ይፈርስ ከምዘሎ ምልክት እዩ ኣብ ሃገራት ዒራቕን ሊባኖስን ዝወጽኡ ሰልፈኛታት መንግስቶም ካብ ስልጣን ክወርድ ጥራይ ኣይኮነን ጠሊቦም ምሉእ ስርዓት መንግስቲ ክመሓየሽ ወይ ድማ ክትካእ እዮም ዝጠልቡ ዘለው ምንጪ ስእሊ, Reuters ጥይት ናብ ሰልፈኛታት ናብ ጎደናታት ዒራቕ ንተቓውሞ ዝወጽኡ ሰልፈኛታት ኣንጻር ሽቕለት ኣልቦነት ብልሽውናን እና ጨደረሩ እንከለው ኣደዳ ጠያይቲ ካብ ምዃን ዓዲ ኣይወዓሉን ዛጊት ብዘይ መራሒ ኣብ ጎደናታት ዒራቕ ኣብ ዝቕጽል ዘሎ ሰልፊ ተቓውሞ ልዕሊ 250 ሰልፈኛታት ተቐቲሎም ብዙሓት ድማ ቆሲሎም ኣለው እዚ ናዕቢ ግዜ ብዝወሰደን ቁጽሪ ግዳያት ብዝዛየድን ግን ሰልፈኛታት ዝያዳ ዝተወደቡ ክኾኑ ይኽእሉ ዝብል ስግኣት መንግስቲ ክኸውን ከምዝኽእል ይግለጽ ሰልፈኛታት ንቀንዲ ዕርድታት መንግስቲ ዒላማ ብምግባር ሓምለዋይ ዞባ ተባሂሉ ንዝጽዋዕ ክፋል ከተማ ባቕዳድ ብምቁጽጻር ተቓውመኦም ይቕጽሉ ኣለዉ እዚ ሓምለዋይ ዞባ ኣብ እዋን ወራር ኣመሪካ ቀንዲ ነቑጣ ኣመሪካውያን እዩ ነይሩ ሕጂ ድማ ኣብያተ-ጽሕፈት መንግስቲ ኤምባሲታትን መንበሪ ኣባይቲ ስሙያት ሰባትን ዝርከበሉ ከባቢ እዩ ኣብ ከተማ ባቕዳድ ዝተጀመረ እዚ ናዕቢ ናብ ካልኦት ከባብታት ዒራቕ ምልብዑ ኣይተረፈን ኣብ ቅድስቲ ከተማ ካራባላ ብዝተተኮሰ ጥይት ኣብ ሓደ ለይቲ ብዙሓት ሰልፈኛታት ከምዝተቐተሉን ከምዝቖሰሉን ዘይተረጋገፁ ፀብፃባት ይገልጹ ኣብ ማሕበራዊ ሚድያ ሓደ ሰብኣይ ካብ ዝተተኮሰ ጥይት ክሃድም ዘርእይ ተንቀሳቓሲ ምስሊ ተዘርጊሑ ነይሩ እዚ ሰልፊ ተቓውሞ ካብ ዝጅምር ኣትሒዙ ቁጽሪ ግዳያት እናወሰኸ እዩ ዝኸይድ ዘሎ ገለ ዒራቓውያን ወተሃደራት ኣብ ማእገሮም ባንዴራ እታ ሃገር ለቢሶም ምስ ሰልፈኛታት ከምዝተርኣዩ ካብ ከተማ ባቕዳድ ዝወጽኡ ጸብጻባት ይሕብሩ ብኻልእ ወገን ድማ ጸሊም ዝተኸደኑን ማስኬራ ዝተሸፈኑን ሰብኡት ክትኩሱ ከምዝተርኣዩ ዝወጽኡ ጸብጻባት ይገልጹ ምናልባት እዞም ንባዕሎም ከዊሎም ዝትኩሱ ሰብኡት ንኢራናውያን ምልሻታት ዝድግፉውን ክኾኑ ይኽእሉ ዘይተዛዘመ ዕዮ እቲ 17 ጥቅምቲ ኣብ ሊባኖስ ዝተጀመረ ሰልፊ ተቓውሞ መንግስቲ እታ ሃገር ኣብ ትምባኾ ነዳዲን ብዋትስኣፕ ኣብ ዝግበር ደወልን ሓድሽ ቀረጽ ከተግብር ድሕሪ ምፍታኑ እዩ ተላዒሉ መንግስቲ እታ ሃገር ዋላ እኳ ነቲ ሓድሽ ቀረጽ ቀልጢፉ እንተልዐሎ ሰልፈኛታት ግን ተቓውሞኦም ኣየቋረጹን ኣብ ሊባኖስ ዝጀመረ ሰልፍታት መጀመርያ ሰላማዊ መልክዕ እዩ ነይሩዎ ቀስ ብቐስ ግን ከቢድ ውጥረት እናዓሰለ ጎንጽታት ክረኣይ ጀሚሩሎ እሞ እዚ ቀውዒ ዓረብ ድዩ? 